nahid-hub/BLUGE-bengali-wikipedia-section-title-prediction huggingface dataset:
১৯৮০-এর দশকে রায়চৌধুরীর কবিতা নিয়মিতভাবে "দৈনিক" "বসুমতী", "কৃত্তিবাস", "কবিসম্মেলন" এবং "দেশের" মতো বেশ কয়েকটি বাংলা সাহিত্যে প্রকাশিত হত। তার প্রথম কবিতা সংগ্রহ, "নষ্ট প্রজন্মের ভাষণ", ১৯৯৬ সালে কলকাতা বইমেলায় প্রকাশিত হয়েছিল। তিনি "উদ্বস্তু শিবিরের পাখি" (১৯৯৬), "শিমুল ভাষা, পলাশ ভাষা" (১৯৯৯), "জীবনান্দের মেয়ে" (২০০২), "চণ্ডালিকা গাছ" (২০০৬), "অনন্ত আশ্রম" (২০১৫) ইত্যাদি অনেক কবিতার বই প্রকাশ করেছেন। তার উপন্যাস "অশ্রূধারা" প্রথম প্রকাশিত হয়েছিল ২০০২ সালের ৪ নভেম্বর দেশ পত্রিকায়। তার কবিতাগুলি কবি নীরেন্দ্রনাথ চক্রবর্তী সম্পাদিত হীরক খণ্ডে সংকলিত হয়েছে।

সঠিক অনুচ্ছেদ শিরোনাম কোনটি?
titleA. সমালোচকদের প্রশংসা
titleB. লিখন শৈলী
titleC. পেশাগত জীবন
titleD. প্রথম জীবন
উত্তর: titleC
স্থান এবং স্বাস্থ্যের মধ্যে সম্পর্ক হিপ্পোক্রেটসের মাধ্যমেই শুরু হয়েছিলো, যিনি বলেছিলেন যে "বায়ু, জল, স্থান" সবই মানুষের স্বাস্থ্য এবং ইতিহাসকে প্রভাবিত করতে উল্লেখযোগ্য ভূমিকা পালন করেছে। স্বাস্থ্য ভূগোল সম্পর্কিত একটি নিখুঁত গবেষণা ১৮৫৪ সালে করা হয়েছিল যখন লন্ডনের একটি পাড়া কলেরার প্রকোপ ছড়িয়ে পড়ে। চারিদিকে মৃত্যুর পরিমাণ বেড়ে যায় এবং লোকেরা আশঙ্কা করেছিল যে তারা মাটি থেকে উঠা বাষ্পের দ্বারা আক্রান্ত হচ্ছে। জন স্নো ভবিষ্যদ্বাণী করেন যে, তিনি যদি রোগের উত্‌সটি নির্ণয় করতে পারেন তবে এটি সীমাবদ্ধ স্থানেই কার্যকর থাকবে। তিনি কলেরাতে মারা যাওয়া ব্যক্তিদের বাড়িঘর এবং জল পাম্পগুলির অবস্থান চিত্রিত করে একটি মানচিত্র আঁকেন। তিনি দেখতে পান যে ব্রড স্ট্রিটে অবস্থিত একটি পাবলিক পাম্প বেশিরভাগ ক্ষতিগ্রস্থদের ক্ষেত্রে কেন্দ্রভাগে অবস্থান করছে। তিনি উপসংহারে পৌঁছেলেন যে এই পাম্পের দূষিত পানিই রোগাক্রান্ত ক্ষেত্রে দায়ী। তিনি কর্তৃপক্ষকে নির্দেশ দিলেন যেন পাম্পটির হ্যান্ডেলটি সরিয়ে ফেলা হয় যার ফলে এটি অকার্যকর হয়ে পড়বে। ফলস্বরূপ, নতুন কলেরা আক্রান্তের সংখ্যা হ্রাস পেতে থাকে।

সঠিক অনুচ্ছেদ শিরোনাম কোনটি?
titleA. সারসংক্ষেপ
titleB. ইতিহাস
titleC. স্বাস্থ্য ভূগোলবিদ
titleD. ক্ষেত্র
উত্তর: titleB
তিনি ২০ বছর থেকে লেখালেখি শুরু করেন। তিনি প্রতিদিন তার দিনলিপি রাখতেন সংস্কৃত ভাষায়। এটি পরে তার আত্মজীবনী লিখতে কাজে লেগেছিলো। তার মাতৃভাষা ছিল ভোজপুরী, তবে তিনি মূলত সংস্কৃতেই লেখালেখি করতেন। এছাড়াও হিন্দী ব্যবহার করতেন। তিনি অন্তত ৩৬টি ভাষা জানতেন। ভোজপুরী, হিন্দী ও সংস্কৃত ছাড়াও পালি, উর্দু, ফার্সি, আরবী, তামিল, তিব্বতী, সিংহলী, ফ্রেঞ্চ, রাশিয়ান প্রভৃতি ভাষা জানতেন। তিনি ছিলেন একজন ভারতবিশারদ। ভ্রমণ, সামাজিক বিজ্ঞান, ইতিহাস, দর্শন, ধর্ম, বিজ্ঞান প্রভৃতি বিষয়ের উপর তার অনেক গ্রন্থ আছে। এর মাঝে কিছু জীবনী ও আত্মজীবনীমূলক গ্রন্থও আছে। লেখক জীবনের পরের দিকে মৌলিক কাজ অব্যাহত থাকলেও গ্রন্থ সম্পাদনা, অভিধান সঙ্কলন ইত্যাদি তুলনামুলকাভাবে বেশি করেছেন। এ সময় তিনি সর্বহারা শ্রেণীর মহান নেতাদের জীবনী রচনায় মনোযোগ দেন। তার সর্বাধিক উল্লেখযোগ্য গ্রন্থ হলো ভোলগা থেকে গঙ্গা।, এটি রচনার পর ভারতের হিন্দীভাষী প্রায় সমস্ত অঞ্চল থেকে তাকে তীব্র বিরোধিতার সম্মুখীন হতে হয়েছিলো।

"ভোলগা থেকে গঙ্গা" ছাড়া তাঁর উল্লেখযোগ্য গ্রন্থগুলি হল - "মেরি জীবনযাত্রা", "মধ্য এশিয়ার ইতিহাস", "দর্শন দিকদর্শন", "কিন্নর দেশে আমি", "যাত্রাপথে", "মানব সমাজ", "আমার লাদাখ যাত্রা", "ভারতে বৌদ্ধ ধর্মের উত্থান পতন", "তিব্বতের সওয়া বছর", "ভবঘুরে শাস্ত্র", "ইসলাম ধর্মের রূপরেখা", "মাও সে তুং", "আকবর", "স্তালিন", "বৈজ্ঞানিক বস্তুবাদ" ইত্যাদি। "মেরি জীবনযাত্রা" বইয়ের ভূমিকায় বুদ্ধকে তাঁর শিক্ষক, গুরু আখ্যা দিয়ে তিনি লিখেছেন "নানা অভিমতকে আমি গ্রহণ করেছি একটা নৌকার মতো যাতে নদী পেরিয়ে বিপরীত দিকে যেতে পারি কিন্তু সেই অভিমতগুলোকে এমন বোঝা করে তুলিনি যাতে মনটাই পাষাণভার হয়ে যায়"।


সঠিক অনুচ্ছেদ শিরোনাম কোনটি?
titleA. লেখক জীবন
titleB. ব্যক্তিগত জীবন
titleC. বাল্যজীবন
titleD. মৃত্যু
উত্তর: titleA
আশুতোষ মুখার্জী স্বাধীনচেতা মানুষ ছিলেন। তার জীবনের প্রধান লক্ষ্য ছিল কলকাতা হাই কোর্টের বিচারক হওয়া। ১৮৮৮ সালে তিনি বি.এল. ডিগি্র লাভ করেন এবং তখন থেকেই আইন ব্যবসা শুরু করেন। আইন পেশার পাশাপাশি তিনি তার অ্যাকাডেমিক পড়াশোনা চালিয়ে যেতে থাকেন। ১৮৮০ থেকে ১৮৯০ সালের মধ্যে বিভিন্ন জার্নালে তিনি উচ্চতর গণিতের ওপর প্রায় বিশটির মতো প্রবন্ধ প্রকাশ করেন।

ইন্ডিয়ান অ্যাসোশিয়েসন ফর দি কালটিভেশন অব সায়েন্স-এর সাথে তিনি সক্রিয়ভাবে সম্পৃক্ত ছিলেন এবং ১৮৮৭ থেকে ১৮৯১ সালের মধ্যে তিনি গণিতের ওপর একাধিক লেকচার প্রদান করেন। তার দুটি অসাধারণ অ্যাকাডেমিক অবদান হলো ১৮৯৩ সালে প্রকাশিত জিওমেট্টি অব কোণিক্স এবং ১৮৯৮ সালে প্রকাশিত ল অব পারপিচুইটিস। ১৯০৮ সালে তিনি ক্যালকাটা ম্যাথেমেটিক্যাল সোসাইটি প্রতিষ্ঠা করেন। ১৮৯৪ সালে তিনি ল’ এর ওপর ডক্টরেট ডিগি্র লাভ করেন এবং ১৮৯৮ সালে ট্যাগোর ল প্রফেসর হন। ১৯০৪ সালে তিনি তার কাঙক্ষত কলকাতা হাই কোর্টে বিচারপতির পদে অধিষ্ঠিত হন।

এর আগে তিনি কলকাতা বিশ্ববিদ্যালয়ের ফেলো ও ১৮৮৯ সালে এর সিন্ডিকেটের সদস্যের পদ অলংকৃত করেন। তিনি ১৮৯৯ থেকে ১৯০৩ সাল পর্যন্ত কলকাতা বিশ্ববিদ্যালয়ের প্রতিনিধি হিসেবে বাংলার লেফটেন্যান্ট গভর্নরের কাউন্সিলের সদস্য ছিলেন। ১৯০২ সালে লর্ড কার্জন তাকে বিশ্ববিদ্যালয় কমিশনের সদস্য হিসেবে নিযুক্ত করেন। ১৯০৬ সালে তিনি কলকাতা বিশ্ববিদ্যালয়ের ভাইস-চ্যান্সেলর পদে অধিষ্ঠিত হন এবং ১৯১৪ সাল পর্যন্ত তিনি এ দায়িত্ব পালন করেন।

তার ভাইস-চ্যান্সেলর হিসেবে থাকাকালীন সমগ্র সময়টি বাংলায় স্বদেশীদের বঙ্গভঙ্গ বিরোধী আন্দোলন ছিল তুঙ্গে। জাতীয়বাদীরা সমালোচনা করে যে, কলকাতা বিশ্ববিদ্যালয় কর্তৃক নিয়ন্ত্রিত ঔপনিবেশিক শিক্ষা ব্যবস্থায় জনসম্পদের উন্নয়ন ও জাতি গঠনের পারিপার্শ্বিক অবস্থা ছিল না। সতীশচন্দ্র মুখার্জীর মতে এ পুঁথিগত, কেতাবি ও অবৈজ্ঞানিক শিক্ষাব্যবস্থা ব্রিটিশ রাজের জন্য কেবল কারণিক তৈরি করছিল। ফলে ১৮৯৫ সালে সতীশচন্দ্র মুখার্জীর প্রতিষ্ঠিত ভগবত চতুস্পতি-এর মাধ্যমে শুরু হয় জাতীয় শিক্ষা আন্দোলন। এটি মূলত ভারতীয় সাংস্কৃতিক ঐতিহ্য নিয়ে অগ্রসর হয়। ১৯০২ সালে এ প্রতিষ্ঠানটি ডন সোসাইটিতে রূপান্তরিত হয়। ১৯০২ থেকে ১৯০৬ সালের মধ্যে এটি জাতীয় বিশ্ববিদ্যালয়ের মডেল হিসেবে কাজ করে।

সঠিক অনুচ্ছেদ শিরোনাম কোনটি?
titleA. জীবিকা ও পেশা
titleB. শিক্ষা
titleC. শিক্ষাবিদ
titleD. পারিবারিক ইতিহাস
উত্তর: titleA
ভারতের স্বাধীনতার পর গ্রামে মোড়লী প্রথা বন্ধ করে দেয়া হয়। যা মিজো উপজাতির প্রধানরা মেনে নেয়নি। এর পাল্টা হিসেবে ১৯৬৬ সালে লালডেঙ্গার নেতৃত্বে ভারতের থেকে স্বাধীনতা আন্দোলন শুরু করেছিল মিজো ন্যাশনাল ফ্রন্ট। সেই সময় আন্দোলনে যোগ দিয়ে আত্মগোপন করেন তরুণ জোরামথাঙ্গা। শুরু হয় তার জঙ্গল জীবন। ২০ বছর পরে ১৯৮৬ সালে ভারত সরকারের সঙ্গে শান্তিচুক্তি সম্পন্ন করে এমএনএফ। গঠিত হয় নতুন রাজ্য মিজোরাম। ১৯৮৭ সালে নতুন সরকারের মুখ্যমন্ত্রী হন লালডেঙ্গা। সেই মন্ত্রিসভায় অর্থ ও শিক্ষাদপ্তরের দায়িত্বভার পেয়েছিলেন জোরামথাঙ্গা। ১৯৯০ সালে মারা যান লালডেঙ্গা। তারপরেই জোরামাথাঙ্গা এমএনএফ-এর প্রধান হন। ১৯৯৮ সালের নির্বাচনে জোরামের নেতৃত্বেই ক্ষমতায় আসে এমএনএফ। পরের নির্বাচনেও ক্ষমতায় ছিল এমএনএফ। পরপর দু’বার মুখ্যমন্ত্রী হয়ে উত্তর-পূর্বের বিশিষ্ট রাজনৈতিক ব্যক্তিত্বর তকমা পেয়ে যান একসময়ের জঙ্গি নেতা।

সঠিক অনুচ্ছেদ শিরোনাম কোনটি?
titleA. ১৯৪৭ পরবর্তী
titleB. নৃত্য
titleC. বিবাহ
titleD. উত্তরাধিকার
উত্তর: titleA
১৯ মার্চ ১৯৪৮-এ ঢাকায় এসে পৌঁছান পাকিস্তানের স্থপতি ও গভর্নর জেনারেল মুহাম্মদ আলী জিন্নাহ্। ভারত বিভাগের পর এটাই ছিল তার প্রথম পূর্ব পাকিস্তান সফর। ২১ মার্চ রেসকোর্স ময়দানে (বর্তমান সোহ্‌রাওয়ার্দী উদ্যান) এক গণ-সংবর্ধনা অনুষ্ঠানের আয়োজন করা হয় ও সেখানে তিনি ভাষণ দেন। তার ভাষণে তিনি ভাষা আন্দোলনকে পাকিস্তানের মুসলমানদের মধ্যে বিভেদ সৃষ্টির ষড়যন্ত্র হিসেবে উল্লেখ করেন। যদিও তিনি বলেন পূর্ববঙ্গের প্রাদেশিক ভাষা নির্ধারিত হবে প্রদেশের অধিবাসীদের ভাষা অনুযায়ী; কিন্তু দ্ব্যর্থহীন চিত্তে ঘোষণা করেন - “উর্দুই হবে পাকিস্তানের একমাত্র রাষ্ট্রভাষা, অন্য কোনো ভাষা নয়” । তিনি সতর্ক করে দিয়ে বলেন, “জনগণের মধ্যে যারা ষড়যন্ত্রকারী রয়েছে, তারা "পাকিস্তানের শত্রু" এবং তাদের কখনোই ক্ষমা করা হবে না” । জিন্নাহ্‌'র এ বিরূপ মন্তব্যে তাৎক্ষণিকভাবে বিক্ষোভ প্রদর্শন করে উপস্থিত ছাত্র-জনতার একাংশ। "উর্দুই হবে পাকিস্তানের একমাত্র রাষ্ট্রভাষা" - এ ধরনের একপেশে উক্তিতে আন্দোলনকারীরা ক্ষুব্ধ হয়ে ওঠে। ২৪ মার্চ ঢাকা বিশ্ববিদ্যালয়ের কার্জন হলে গিয়েও তিনি একই ধরনের বক্তব্য রাখেন। তিনি উল্লেখ করেন এ আন্দোলন সঙ্কীর্ণ দৃষ্টিভঙ্গীর বহিঃপ্রকাশ এবং অভিযোগ করেন কিছু লোক এর মাধ্যমে তাদের ব্যক্তিস্বার্থ চরিতার্থ করতে চাইছে। যখন তিনি উর্দুর ব্যাপারে তার অবস্থানের কথা পুনরুল্লেখ করেন, উপস্থিত ছাত্ররা সমস্বরে "না, না" বলে চিৎকার করে ওঠে।

একই দিনে রাষ্ট্রভাষা সংগ্রাম পরিষদের একটি প্রতিনিধিদল জিন্নাহ্‌'র সাথে সাক্ষাৎ করে এবং বাংলাকে রাষ্ট্রভাষা করার দাবি জানিয়ে একটি স্মারকলিপি দেয়। প্রতিনিধি দলে ছিলেন শামসুল হক, কামরুদ্দিন আহমদ, আবুল কাশেম, তাজউদ্দিন আহমদ, মোহাম্মদ তোয়াহা, আজিজ আহমদ, অলি আহাদ, নঈমুদ্দিন আহমদ, শামসুল আলম এবং নজরুল ইসলাম। কিন্তু জিন্নাহ্ খাজা নাজিমুদ্দিনের সাথে স্বাক্ষরিত চুক্তিকে "একপেশে" এবং "চাপের মুখে সম্পাদিত" বলে প্রত্যাখান করেন। অনেক তর্ক-বিতর্ক ও অনিশ্চয়তার মধ্য দিয়ে সভাটি অনুষ্ঠিত হয়। ছাত্ররা বাংলাকে রাষ্ট্রভাষা করার জন্য জিন্নাহ্'র নিকট স্মারকলিপি পেশ করে। ২৮ মার্চ জিন্নাহ্ ঢাকা ত্যাগ করেন এবং সেদিন সন্ধ্যায় রেডিওতে দেয়া ভাষণে তার পূর্বেকার অবস্থানের কথাই পুনর্ব্যক্ত করেন।
জিন্নাহ্'র ঢাকা ত্যাগের পর ছাত্রলীগ এবং তমুদ্দন মজলিসের এক সভা অনুষ্ঠিত হয়, যেখানে তমুদ্দন মজলিসের আহ্বায়ক শামসুল আলম তার দায়িত্ব মোহাম্মদ তোয়াহা'র কাছে হস্তান্তর করেন। পরবর্তীতে তমুদ্দন মজলিস আন্দোলন ব্যর্থতায় পর্যবসিত হবার জন্য কমিউনিস্টদের দায়ী করে একটি বিবৃতি প্রদান করে এবং পরে তারা আস্তে আস্তে আন্দোলনের পথ থেকে সরে আসে।

সঠিক অনুচ্ছেদ শিরোনাম কোনটি?
titleA. মুহাম্মদ আলী জিন্নাহ্‌র ঢাকা সফর
titleB. গণপরিষদে ধীরেন্দ্রনাথ দত্তের রাষ্ট্রভাষার দাবি
titleC. লিয়াকত আলি খানের ঢাকা সফর
titleD. একুশের গান
উত্তর: titleA
ডংহাই ১০(ডিএইচ-১০) একটি ক্রুজ মিসাইল যা গণপ্রজাতন্ত্রী চীন দ্বারা তৈরী. জেন এর সাপ্তাহিক প্রতিরক্ষা পত্রিকা মতে,ডিএইচ-১০ দ্বিতীয় প্রজন্মের ভূমি ভিত্তিক ক্রুজ মিসাইল(এলএসিএম) এর ব্যাপ্তি সাধারণত ৪০০০ কি.মি হয়ে থাকে, সংযুক্ত স্হির দিকনির্দেশক ব্যবস্থা,জিপিএস,ভূখন্ডের সীমাসূচক রেখা নির্দেশক ব্যবস্থা এবং আধুনিক সদৃশ দৃশ্যপট ভিত্তিক প্রান্তীয় লক্ষবস্তু নির্ধারণ ব্যবস্থা. এর বৃত্তীয় ত্রুটির সম্ভাবনা (সিইপি) ১০ মিটারের মতো

সঠিক অনুচ্ছেদ শিরোনাম কোনটি?
titleA. ডিএইচ-১০
titleB. পারমাণবিক অস্ত্রের বিস্তার
titleC. আন্তঃমহাদেশীয় ক্ষেপণাস্ত্র
titleD. ডিএফ-২১/সিএসএস-৫
উত্তর: titleA
ব্রহ্মার এই চারজন মানসপুত্র একত্রে একাধিক নামে পরিচিত যেমন: "কুমারগণ" "চতুর্সন" বা "চতুঃ সন" (যেই চারজনের নাম সন দিয়ে শুরু) এবং "সনকাদি" (সনক এবং অন্যান্য)৷ তাদের সর্বাধিক প্রচলিত নামগুলি হলো, সনক (অর্থ আদি), সনাতন (অর্থ চিরন্তন), সনন্দন (অর্থ উৎফুল্লতা) এবং সনৎকুমার (অর্থ চিরকুমার). কিছু কিছু ক্ষেত্রে সনাতনের বদলে সনৎসুজাত নামটি পাওয়া যায়৷ মাঝে মধ্যে এই চারজন ব্যতীত ঋভু নামে পঞ্চম কুমারের নামও পাওয়া যায়৷ আবার অনেক সময়ে চতুর্কুমারের বদল ছয়জন কুমারের নামও পাওয়া যায় তার মধ্যে অতিযোজিত নামদুটি হলো সন এবং ঋভু বা সনৎসুজাত৷ 

মহাভারতের কাহিনীতে আমরা এরকম সাতজন ব্রহ্মার কুমারের নাম পাই যেমন: অনিরুদ্ধ, সন, সনৎসুজাত, সনক, সনন্দন, সনৎকুমার, কপিল এবং সনাতন৷ এই সাত ঋষিকে জ্ঞানের উৎস (জ্ঞান আহরণ ব্যতীত) বলেও উল্লেখ করা হয়েছে৷ পরে এই সাতজন নিবৃত্তিকে বিবাহ করেছিলেন বলেও বর্ণিত রয়েছে৷ 

সঠিক অনুচ্ছেদ শিরোনাম কোনটি?
titleA. সনৎকুমার
titleB. নামসমূহ
titleC. চতুর্কুমারের বৈকুণ্ঠভ্রমণ
titleD. জন্ম ও উদ্দেশ্য
উত্তর: titleB
হুয়া ল্যাম্ফং রেলওয়ে স্টেশনটির অবস্থান ব্যাংককে, এটি , থাইল্যান্ড স্টেট রেলওয়ে (এসআরটি) দ্বারা পরিচালিত জাতীয় রেল নেটওয়ার্কের মূল টার্মিনাস। দূরপাল্লার পরিষেবাগুলো ছাড়াও, এসআরটি ব্যস্ত সময়ে নগরীর উপকণ্ঠ থেকে এবং উপকণ্ঠে প্রতিদিন কিছু যাত্রীবাহী ট্রেন পরিচালনা করে থাকে।

ব্যাংককে তিনটি দ্রুত পরিবহন ব্যবস্থার মাধ্যমে সেবা দান করা হয়ঃ বিটিএস স্কাইট্রেন, ভূ-গর্ভস্থ এমআরটি এবং এলিভেটেড এয়ারপোর্ট রেল লিঙ্ক । যদিও ১৯৭৫ সাল থেকে ব্যাংককে দ্রুত পরিবহন ব্যবস্থার উন্নয়নে প্রস্তাব দেওয়া হয়েছিল, ১৯৯৯ সালে বিটিএস অবশেষে এর কার্যক্রম শুরু করেছিল।

বিটিএসে দুটি লাইন রয়েছে, সুখুমভিত এবং সিলোম, বরাবর ৪৩ টি স্টেশন রয়েছে। এমআরটি ২০০৪ সালের জুলাইয়ে ব্যবহারের জন্য উন্মুক্ত হয়েছিল এবং বর্তমানে দুটি লাইন ব্লু লাইন এবং পারপল লাইন নিয়ে গঠিত। ২০১০ সালের আগস্টে উন্মুক্ত হওয়া এয়ারপোর্ট রেল লিঙ্কটি শহরের কেন্দ্রকে পূর্বদিকের সূবর্ণভূমি বিমানবন্দরের সাথে সংযুক্ত করে। এর আটটি স্টেশন ব্যাপী বিস্তৃত।

যদিও শুরুর দিকে যাত্রী সংখ্যা কম ছিল এবং তাদের সেবার ক্ষেত্র দীর্ঘদিন অভ্যন্তরীণ শহরে সীমাবদ্ধ রয়েছে, তবুও এই ব্যবস্থাগুলো অনেক যাত্রীদের জন্য অপরিহার্য হয়ে উঠেছে। বিটিএস ২০১২ সালে গড়ে ৬,০০,০০০ টি দৈনিক ভ্রমণের কথা জানিয়েছিল, যেখানে এমআরটিতে প্রতিদিন ২,৪০,০০০ যাত্রী ভ্রমণ করে। 

সঠিক অনুচ্ছেদ শিরোনাম কোনটি?
titleA. গণমাধ্যম
titleB. জলবায়ু
titleC. রেল ব্যবস্থা
titleD. অপরাধ এবং নিরাপত্তা
উত্তর: titleC
জেল থেকে মুক্তি পেয়ে নতুন উদ্যমে কাজ চালিয়ে যান মহাদেব সরকার। জেলায় জেলায় বিপ্লবী কর্মীদের ঐক্য সাধনের চেষ্টা করেন। একাজে কংগ্রেসী জুলুম ও বাধার সৃষ্টি হলে তিনি কংগ্রেস ত্যাগ করেন। সাম্প্রদায়িক সম্প্রীতি রক্ষার্থে ১৯৪৬ সালে দাংগার সময় প্রতিরক্ষা বাহিনী গঠন করেন। ১৯৪৭ খ্রিষ্টাব্দে গ্রামের মানুষদের নিয়ে গ্রাম পঞ্চায়েতের অনুরূপ এক সংগঠন গড়ে তুলেছিলেন সামাজিক ও জনকল্যাণকর কাজের হেতু। এ ব্যাপারে বিপ্লবী মানবেন্দ্রনাথ রায় ছিলেন তার পথপ্রদর্শক।

সঠিক অনুচ্ছেদ শিরোনাম কোনটি?
titleA. মৃত্যু
titleB. সশস্ত্র বিপ্লবে
titleC. সামাজিক আন্দোলন
titleD. সাহিত্য
উত্তর: titleC
উদীয়মান শিল্পপ্রতিষ্ঠানে ব্রিটিশ অভিজ্ঞতাকে বিশ্বব্যাপী ছড়িয়ে দেয়ার লক্ষ্যে ব্রিটিশ কাউন্সিল সৃষ্টিশীল যুব উদ্যোক্তাদের জন্য বছরের সেরা - আন্তর্জাতিক যুব প্রকাশক, যুক্তরাজ্যভিত্তিক যুব প্রকাশক উদ্যোক্তা এবং আন্তর্জাতিক যুব সঙ্গীত উদ্যোক্তা পুরস্কার প্রদান করে থাকে।
এ পুরস্কারকে দুই ভাগে বিভক্ত করা হয়েছে। একটি হচ্ছে অগ্রসরমান অর্থনীতির দেশ হিসেবে - আন্তর্জাতিকভাবে সৃষ্টিশীল উদ্যোক্তা এবং অপরটি যুক্তরাজ্যভিত্তিক - সৃষ্টিশীল উদ্যোক্তা'র পুরস্কার।

সঠিক অনুচ্ছেদ শিরোনাম কোনটি?
titleA. সূচনা
titleB. আন্তর্জাতিক উদীয়মান যুব উদ্যোক্তা পুরস্কার
titleC. প্রধানগণ
titleD. অন-লাইন কার্যক্রম
উত্তর: titleB
ব্রিটিশ শাসনামলের আনুমানিক ১৯৪৩ সালে বর্তমান রামপুর ও মাদার্শা এই ২টি গ্রাম নিয়ে মাদার্শা ইউনিয়ন গঠিত হয়। ঐ সময়ে ইউনিয়নের চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদ কে ইউনিয়ন পরিষদ চেয়ারম্যান ঘোষণা করা হয়। ১৯৫৪ সালে প্রথম গ্রাম প্রেসিডেন্ট হন ওছিউদ্দীন সরকার। তারপর পর্যায়ক্রমে এখন আবু নঈম মোহাম্মদ সেলিম চৌধুরী মাদার্শা ইউনিয়নের দায়িত্ব পালন করছেন। ২০১০ সালে প্রশাসনিক কাজের সুবিধার্থে তৎকালীন প্রশাসক মাদার্শা ইউনিয়ন থেকে রামপুর গ্রামকে পৃথক করে পশ্চিম ঢেমশা নামে আলাদা ইউনিয়ন গঠন করেন।

সঠিক অনুচ্ছেদ শিরোনাম কোনটি?
titleA. আয়তন
titleB. ধর্মীয় উপাসনালয়
titleC. ইতিহাস
titleD. অবস্থান ও সীমানা
উত্তর: titleC
রাজশাহীতে ক্রিকেট স্কুল প্রতিষ্ঠা করেছেন শাহরিয়ার আলম। এ স্কুলের ক্রিকেটারগণ জাতীয় দলেও  স্থান করে নিয়েছেন। তিনি বাংলাদেশ হকি ফেডারেশনের সহ-সভাপতি ছিলেন এবং বর্তমানে বাংলাদেশ টেনিস ফেডারেশনের সভাপতি ও বাংলাদেশের ক্রীড়া সংগঠন আবাহনী লিমিটেডের একজন পরিচালক। উত্তরবঙ্গের বিভিন্ন উন্নয়ন লক্ষ্যমাত্রা অর্জনের জন্য তিনি প্রতিষ্ঠা করেছেন নর্থ বেঙ্গল ডেভেলপমেন্ট ফোরাম।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. সমাজসেবা
titleC. জন্ম ও প্রারম্ভিক জীবন
titleD. শিক্ষা জীবন
উত্তর: titleB
ভোট গ্রহণের স্থান হিসেবে ভোট কেন্দ্রেই

অন্যদিকে "ডিআরই ভোটিং পদ্ধতিতে" একটিমাত্র মেশিনের সাহায্যে ভোট সংগ্রহ ও গণনা কার্যক্রমে ব্যবহার করা হয়। ব্রাজিল এবং ভারতে সকল ভোটার সকল ধরনের নির্বাচনে ব্যবহার করে থাকেন। এছাড়াও ভেনেজুয়েলা এবং যুক্তরাষ্ট্রে ব্যাপকভাবে ডিআরই ভোটিং পদ্ধতির প্রচলন রয়েছে।

নেদারল্যান্ডে ই-ভোটিং কার্যক্রমের প্রয়োগ হয়েছে। তবে, জনগণের আপত্তির মুখে তা প্রত্যাহার করতে বাধ্য হয়েছে ডাচ সরকার। যুক্তরাজ্য, এস্তোনিয়া এবং সুইজারল্যান্ডে সরকারী নির্বাচনসহ রাজনৈতিক বিষয় সম্পর্কে জনমত গ্রহণের মাধ্যম গণভোটে এর ব্যবহার হয়ে থাকে। এছাড়াও, কানাডার পৌর নির্বাচন এবং যুক্তরাষ্ট্র ও ফ্রান্সের দলীয়ভাবে প্রাথমিক নির্বাচনের জন্য ইভিএমের মাধ্যমে নির্বাচনের ব্যবস্থা করা হয়।

সঠিক অনুচ্ছেদ শিরোনাম কোনটি?
titleA. নির্মাতা প্রতিষ্ঠান
titleB. প্রয়োগ পদ্ধতি
titleC. সুবিধা-অসুবিধা
titleD. প্রেক্ষাপট
উত্তর: titleB
"জেলাটির উত্তরে ওড়িশা রাজ্যের কটক জেলা"৷ "জেলাটির উত্তর পূর্বে(ঈশান) ওড়িশা রাজ্যের কটক জেলা"৷ "জেলাটির পূর্বে ওড়িশা রাজ্যের কটক জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের পুরী জেলা"৷ "জেলাটির দক্ষিণে ওড়িশা রাজ্যের পুরী জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের গঞ্জাম জেলা"৷ "জেলাটির পশ্চিমে ওড়িশা রাজ্যের নয়াগড় জেলা"৷ "জেলাটির উত্তর পশ্চিমে(বায়ু) ওড়িশা রাজ্যের নয়াগড় জেলা"৷

জেলাটির আয়তন ২৮১৩ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ১.৮১%৷

সঠিক অনুচ্ছেদ শিরোনাম কোনটি?
titleA. ভাষা
titleB. অবস্থান
titleC. নামকরণ
titleD. শিক্ষা
উত্তর: titleB
সিমেওনে তার কর্মজীবন শুরু করেন বেলেজ সার্সফিল্ডে। এরপর ১৯৯০ সালে তিনি চলে যান সিরি এ ক্লাব পিসায়। প্রথম মৌসুমেই ক্লাবটির অবনমন ঘটে এবং পরবর্তী মৌসুমে পুনরায় প্রথম বিভাগে উঠে আসতে না পারলে তারা সিমেওনেকে সেভিয়ার কাছে বিক্রয় করে দেয়। সেভিয়াতে দুই মৌসুম কাটানোর পর তিনি চলে যান আতলেতিকো মাদ্রিদে। আতলেতিকোতে তিনি ডাবল শিরোপা জয়ী দলের সদস্য ছিলেন (১৯৯৫–৯৬ মৌসুমে লা লিগা ও কোপা দেল রে)।
১৯৯৭ সালে, ইন্তারনাজিওনালেতে যোগ দেওয়ার মাধ্যমে পুনরায় সিরি এ-তে ফিরে আসেন সিমেওনে। সেখানে তিনি পুরো দুই মৌসুম খেলেন এবং ক্লাবের হয়ে ১৯৯৭–৯৮ উয়েফা কাপ শিরোপা জিতেন। ১৯৯৯ সালে, আর্জেন্টিনীয় সতীর্থ নেস্তোর সেনসিনি, মাতিয়াস আলমেয়দা, এর্নান ক্রেসপো এবং হুয়ান সেবাস্তিয়ান ভেরনের দল লাজিওতে যোগ দেন সিমেওনে। সিমেওনে ক্লাবে যোগ দেওয়ার প্রথম মৌসুমেই তারা সিরি এ শিরোপা জিতে। অবশ্য এর জন্য তাদেরকে মৌসুমের শেষ খেলা পর্যন্ত অপেক্ষা করতে হয়। জুভেন্তাস দুই পয়েন্টে এগিয়ে থাকলেও শেষ দিনে তাদের পরাজয় এবং লাজিওর সহজ জয়ে শেষ পর্যন্ত শিরোপা আসে লাজিওর ঘরেই। স্পেনে ডাবল জয়ের স্বাদ গ্রহণের পর ইতালিতেও লাজিওর হয়ে ডাবল জয়ের সুযোগ পেয়েছিলেন সিমেওনে। কিন্তূ তারা কোপ্পা ইতালিয়াতে ইন্টারের কাছে পরাজিত হয়।
তিনি লাজিওতে আরও তিন মৌসুম খেলেন। এর মধ্যে ২০০১–০২ মৌসুমের সিরি এ এর শেষ খেলায় প্রাক্তন ক্লাব ইন্টারের বিপক্ষে গোল করে তিনি তাদের শিরোপা স্বপ্ন ভেঙ্গে দেন।
২০০৩ সালে সিমেওনে আতলেতিকোতে ফিরে আসেন এবং আরও দুই মৌসুম খেলেন। এরপর তিনি আর্জেন্টিনায় ফিরে যান এবং যোগ দেন রাসিং ক্লাবে।

সঠিক অনুচ্ছেদ শিরোনাম কোনটি?
titleA. প্রশিক্ষণ কর্মজীবন পরিসংখ্যান
titleB. ক্লাব কর্মজীবন
titleC. কর্মজীবন পরিসংখ্যান
titleD. আন্তর্জাতিক কর্মজীবন
উত্তর: titleB
৪ জুলাই ২০১৫ সালে [[জাতিসংঘ শিক্ষা, বিজ্ঞান ও সংস্কৃতি সংস্থা|ইউনেস্কোর]] [[বিশ্ব ঐতিহ্যবাহী স্থান]] হিসেবে এই পৰ্বতকে "মহান বুরখান খাল্ডুন পৰ্বত এবং চারপাশের পবিত্ৰ পরিবেশ" নামে বিশ্ব ঐতিহ্য কমিটির ৩৯তম অধিবেশনে ঘোষণা করা হয়, যা এলাকা জুড়ে ছিল এবং অতিরিক্ত তার সাথে অন্তর্ভুক্ত ছিল, বিগত কয়েক সহস্রাব্দ ধরে চলে আসা অনন্য পৰ্বত পূজা এবং প্ৰকৃতি পূজার সাংস্কৃতিক পরম্পরার জন্য চতুৰ্থ শ্রেণীতে এবং ঐতিহাসিক এবং সাহিত্যিক মহাকাব্যে বিশাল গুরুত্বের পরিচিতির জন্যে ষষ্ঠ শ্রেণীতে অন্তর্ভুক্ত করা হয়। 

সঠিক অনুচ্ছেদ শিরোনাম কোনটি?
titleA. বিশ্ব ঐতিহ্যবাহী স্থান
titleB. ধর্মীয় তাৎপর্য
titleC. বহিঃসংযোগ
titleD. প্রানীজগত
উত্তর: titleA
বেঙ্গালুরুর শহরাঞ্চলে সবচেয়ে প্রচলিত গানের ধারাটি হলো রক এবং মেটাল সঙ্গীত৷ শাস্ত্রীয় , রাগ রক, এক্সট্রিম মেটাল এবং রক অ্যান্ড রোল এর প্রায় সবধরনগুলিই ব্যাঙ্গালোরে হতে দেখা যেত৷ ভারতীয় ফাঙ্ক সঙ্গীতগুলিও শহরটিতে প্রশসংশিত ছিলো৷ তৎকালে শিলং কে রক এবং মেটাল সঙ্গীতের মূলক্ষেত্র বলে উল্লেখ করা হলেও ব্যাঙ্গালোর কোনো দিক থেকে কম ছিলো না৷ বেঙ্গালুরুতে বিপুল সংখ্যক রক ব্যান্ডের দল রয়েছে, সেগুলি হলো; ইউনইয়া, সোলস্কেপ, মৌন, রঘু দীক্ষিত প্রজেক্ট, ডিভাইন রাগ, আর্হ, থার্মাল এন্ড এ কোয়ার্টার, গিরীশ এণ্ড দ্য ক্রনিক্যালস, ক্রিপ্টোস ব্যান্ড, দ্য ডাউন ট্রডেন্স (এটি মূলত কেরালার কুন্নুরবাসীদের ব্যান্ড), কালমন্যান্ট, ডার্ক লাইট, অল্টারনেটিভ টাইস,নিওলিথিক সাইলেন্স, অ্যাবান্ডান্ট অ্যাগনি, থিওরাইজড, স্বরামৃৃত, ইনার স্যাংটাম, আগম, স্লেইন, ক্রাঅন উইথ এ ফ্রোন, এলেগ্রো ফাজ, ব্ল্যাক সান, অল দ্য ফ্যাট চিল্ডরেন, জে৩, দ্য বাইসাইকেল ডেজ, প্রলয়ঃ, দ্য ইউজুয়াল সাসপেক্টস, ফাইনাল সারেন্ডার, ক্রাশ টিভি, এসেন্ট্রিক পেণ্ডুলাম, ক্রসরোডস, অর্কিড, হাংরি ব্যান্ড, বাফার জোন, পারফেক্ট স্ট্রেঞ্জার, এক, স্বরাত্মা, ইস্টার্ন ফেয়ার এবং গালিজ গুরুস৷ "ভারতীয় রক ফেস্টিভাল" অনুষ্ঠানে বর্তমানে তিনটি উল্লেখ্য ব্যান্ড হলো গ্রেট ইন্ডিয়ান রক, ডেকান রক এবং রক এন ইন্ডিয়া৷ ভারতের একমাত্র বেঙ্গালুরু শহরেই ওপেথ, আয়রন মেইডেন, দ্য রোলিং স্টোনস, ব্রায়ান অ্যাডামস, স্কর্পিয়ন্স, স্টিং, এরোস্মিথ, এলটন জন, ডিপ পার্পল, মেটালিকা, স্লেয়ার, মেগাডেথ প্রভৃৃতি একাধিক জনপ্রিয় হেভি মেটাল রকগুলি লাইভ অনুষ্ঠান করেছে৷

রক গানের দুনিয়ায় ব্যাঙ্গালোরের বারগুলিরও সাংস্কৃতিক প্রভাব রয়েছে, এইক্ষেত্রে কাইরা, বি ফ্ল্যাট এবং লেজেন্ডস অব রক অনেক প্রশংসনীয় অনুষ্ঠান করে আসছে৷ শহরটিতে আয়রন মেইডেন, ল্যাম্ব অব গড, ব্রায়ান অ্যাডামস, স্কর্পিয়ন্স, স্টিং, এরোস্মিথ, এলটন জন, মেটালিকা, স্লেয়ার, মেগাডেথ প্রভৃৃতি রক ব্যান্ডগুলি বেঙ্গালোরে "ডেকান রক", রায়পুরে "ব্র্যাথ ফেস্ট" ছাড়াও "গ্রেট ইণ্ডিয়ান রক", "রক এথোস" প্রভৃতি দেশীয় এবং আন্তর্জাতিক অনুষ্ঠানে বেঙ্গালুরুর রকসঙ্গীত চর্চার মুখোজ্জ্বল করছে৷

সঠিক অনুচ্ছেদ শিরোনাম কোনটি?
titleA. কেরালা দৃশ্য
titleB. ব্যাঙ্গালোর দৃশ্য
titleC. ভারতীয় ফাঙ্ক
titleD. হায়দ্রাবাদ দৃশ্য
উত্তর: titleB
মালদহ জেলার মৃৃত্তিকা সমতল প্রকৃতির যা জেলাটির উত্তর-দক্ষিণে প্রবাহিত মহানন্দা নদীর উভয়তীরে পরিলক্ষিত হয় ৷ অপরপক্ষে জেলাটির দক্ষিণভাগ গঙ্গার পললমৃৃত্তিকা সমৃদ্ধ ফলে অঞ্চলটি উর্বর ও কৃষিসমৃদ্ধ ৷ মালদহ জেলার ভূ-প্রকৃৃতি মূলত সমতল প্রকৃতির হলেও কিছুস্থানের উঁচু-নিচু ভূমি দেখতে পাওয়া যায় ৷ 
গঙ্গা ,মহানন্দা , টাঙ্গন ,পুনর্ভবা নদী ইত্যাদি প্রতুল নদীসমূহ উত্তর থেকে দক্ষিণে প্রবাহিত ৷ নদীগুলি যেমন কৃষিতে উন্নতির কারণ তেমনি তা কখনো বন্যার কারণ ও হয় ৷
সঠিক অনুচ্ছেদ শিরোনাম কোনটি?
titleA. চাঁচল মহকুমা
titleB. ইতিহাস
titleC. ভূপ্রকৃতি
titleD. আলকাপ
উত্তর: titleC
কয়েক প্রকার কোয়ারডেন্ট মুসলিম কর্তৃক উদ্ভাবিত হয়। তাদের মধ্যে ছিল জ্যোতির্বিজ্ঞানের গণনায় ব্যবহৃত সাইন কোয়াড্রেন্ট এবং প্রতি ঘণ্টার কোয়াড্রেন্টের বিভিন্ন প্রকার, সময় নির্ধারণের জন্য ব্যবহৃত (বিশেষ করে নামাজের সময়) সূর্য বা তারা পর্যবেক্ষণ করে। নবম শতাব্দীর বাগদাদ ছিল কোয়াড্রেন্টের উন্নয়নের এক কেন্দ্র।

সঠিক অনুচ্ছেদ শিরোনাম কোনটি?
titleA. কোয়ারডেন্টসমূহ
titleB. প্রারম্ভিক ইসলাম
titleC. পরবর্তী যুগ
titleD. এস্ট্রোলোবসমূহ
উত্তর: titleA
১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল।
শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল।
১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল।

সঠিক অনুচ্ছেদ শিরোনাম কোনটি?
titleA. পরিকাঠাম
titleB. প্রশাসন ও নিরাপত্তার ব্যবস্থা
titleC. রেল পরিষেবা
titleD. ইতিহাস
উত্তর: titleD
যমুনা নদীর তীরে অবস্থিত, গাইঘাটা অবস্থিত।

গাইঘাটা সমষ্টি উন্নয়ন ব্লকটি উত্তরে বনগাঁ সমষ্টি উন্নয়ন ব্লক, পূর্বে বাংলাদেশের যশোর জেলার শার্শা উপজেলা, দক্ষিণে স্বরূপনগর ও হাবড়া এবং পশ্চিমে নদীয়া জেলার হরিণঘাটা দ্বারা সীমাবদ্ধ।

গাইঘাটা ইছামতি-রায়মঙ্গল সমভূমির অন্তর্গত, যা নিম্ন গঙ্গা বদ্বীপ অবস্থিত জেলার তিনটি ভূ-তাত্ত্বিক (ফিজিওগ্রাফিক) অঞ্চলের মধ্যে একটি। একাহ্নে পরিপক্ব কালো বা বাদামী রঙের দোআঁশ থেকে সাম্প্রতিক পলিযুক্ত মাটি রয়েছে। ইছামতি নদী সমষ্টি উন্নয়ন ব্লকের মধ্য ও পূর্ব অংশ দিয়ে প্রবাহিত হয়েছে।

উত্তর ২৪ পরগনা জেলা পরিসংখ্যান পুস্তক অনুসারে গাইঘাটা সমষ্টি উন্নয়ন ব্লকের আয়তন ২৪৩.৩০ কিমি। এই সমষ্টি উন্নয়ন ব্লকে ১ টি পঞ্চায়েত সমিতি, ১৩ টি গ্রাম পঞ্চায়েত, ২০১ গ্রাম সংসদ (গ্রাম পরিষদ), ১০১ টি মৌজা এবং ১০৫ টি জনবহুল গ্রাম রয়েছে। গাইঘাটা থানা এই ব্লকের প্রশাসনিক পরিবেশন করে। এই সমষ্টি উন্নয়ন ব্লকের সদর দফতর চাঁদপাড়া বাজারে অবস্থিত।

গাইঘাটা ব্লক/পঞ্চায়েত সমিতির গ্রাম পঞ্চায়েতগুলি হলেন: চাঁদপাড়া, ফুলসারা, জলেশ্বর ২, সুটিয়া, ধর্মপুর ১, ইছাপুর ১, ঝাউডাঙ্গা, ধর্মপুর ২, ইছাপুর ২, রামনগর, ডুমা, জলেশ্বর ১ ও শিমুলপুর।

সঠিক অনুচ্ছেদ শিরোনাম কোনটি?
titleA. ভূগোল
titleB. অবকাঠামো
titleC. মৎস্য চাষ
titleD. শিক্ষা
উত্তর: titleA
সক্রিয় ইনফ্রারেড নাইট-ভিশন এই লাইটের সংবেদনশীল সিসিডি ক্যামেরার সাথে বর্ণালীর পরিসীমা ৭০০ থেকে ১০০০ এনএম (মানুষের চোখের দৃশ্যমান বর্ণালীের নিচে) এর ইনফ্রারেড আলোকসজ্জাকে একত্রিত করে। একটি দৃশ্যমান দৃশ্য, যা একজন মানুষের পর্যবেক্ষনের ক্ষমতাকে অন্ধকার করে, এটি একটি স্বাভাবিক প্রদর্শন ডিভাইসের একক চিত্র হিসাবে প্রদর্শিত হয়। যেহেতু সক্রিয় ইনফ্রারেড নাইট-ভিশন সিস্টেমে আলোকীয় উচ্চ মাত্রার ইনফ্রারেড আলো উৎপন্ন করে, ফলে ছবিগুলি অন্যান্য নাইট ভিশনের তুলনায় উচ্চ রেজল্যুশনের হয়। সক্রিয় ইনফ্রারেড নাইট ভিশন এখন সাধারণভাবে বাণিজ্যিক, আবাসিক এবং সরকারি নিরাপত্তা অ্যাপ্লিকেশনে পাওয়া যায়, যেখানে এটি কম আলো্র অবস্থার অধীনে রাতের সময় ইমেজিং কার্যকর করে। যাইহোক, যেহেতু সক্রিয় ইনফ্রারেড আলো নাইট ভিশন গগলস দ্বারা শনাক্ত করা যায়,সেহেতু কৌশলগত সামরিক অপারেশনগুলিতে অবস্থান প্রদানের ঝুঁকি থাকতে পারে।

লেসার পরিসীমা ইমেজিং সক্রিয় নাইট ভিশনের অন্য একটি ফর্ম যা আলোকসজ্জা এবং ইমেজিংএর জন্য একটি উচ্চ চালিত তরঙ্গ দ্বারা উৎসের ব্যবহার করা হয়। রেঞ্জ গেট একটি কৌশল যা ক্যামেরার ডিটেক্টরগুলির শাটার স্পিডের সাথে লেজারের সামঞ্জস্যতা নিয়ন্ত্রণ করে। গেটযুক্ত ইমেজিং প্রযুক্তিকে একক শটে বিভক্ত করা যায়, যেখানে ডিটেক্টর একটি হালকা তরঙ্গ থেকে ইমেজ ক্যাপচার করে এবং মাল্টি-শট, যেখানে ডিটেক্টর একটি ইমেজ তৈরি করতে একাধিক শট থেকে হালকা তরঙ্গ সংহত করে। এই টেকনিকের মূল সুবিধার মধ্যে একটি হল নিছক সনাক্তকরণের পরিবর্তে লক্ষ্য স্বীকৃতি সঞ্চালনের ক্ষমতা, যেমন তাপ ইমেজিংএর ক্ষেত্রে।

সঠিক অনুচ্ছেদ শিরোনাম কোনটি?
titleA. সক্রিয় দীপ্তি
titleB. আলোক তীব্রতা বৃদ্ধি
titleC. নাইট ভিশন ডিভাইসগুলো
titleD. বর্তমান প্রযুক্তি
উত্তর: titleA